ประกาศกระทรวงสาธารณสุขประกาศกระทรวงสาธารณสุขเรื่อง หลักเกณฑ์ วิธีการและเงื่อนไข การรับและจ่ายเงินที่จัดเก็บตามกระบวนการพิจารณาอนุญาตผลิตภัณฑ์สุขภาพพ.ศ. ๒๕๖๐ โดยที่เป็นการสมควรให้มีการกำหนดหลักเกณฑ์วิธีการ และเงื่อนไขการใช้จ่ายเงินที่จัดเก็บของสำนักงานคณะกรรมการอาหารและยาที่เกี่ยวข้องกับกระบวนการพิจารณาอนุญาตตามกฎหมายที่สำนักงานคณะกรรมการอาหารและยากำกับดูแลอาศัยอำนาจตามความในข้อ ๗แห่งคำสั่งหัวหน้าคณะรักษาความสงบแห่งชาติ ที่ ๗๗/๒๕๕๙ ลงวันที่ ๒๗ธันวาคม ๒๕๕๙ เรื่อง การเพิ่มประสิทธิภาพในกระบวนการพิจารณาอนุญาตผลิตภัณฑ์สุขภาพรัฐมนตรีว่าการกระทรวงสาธารณสุขโดยความเห็นชอบของกระทรวงการคลังจึงออกประกาศไว้ ดังต่อไปนี้ข้อ๑ ในประกาศนี้ผลิตภัณฑ์สุขภาพหมายความว่า ยา อาหาร เครื่องมือแพทย์ เครื่องสำอาง วัตถุออกฤทธิ์ยาเสพติดให้โทษ หรือวัตถุอันตราย ทั้งนี้ ตามกฎหมายว่าด้วยการนั้นกระบวนการพิจารณาอนุญาต หมายความว่า การพิจารณาคำขอการตรวจสอบความถูกต้องของเอกสาร การประเมินเอกสารทางวิชาการ การตรวจวิเคราะห์การตรวจสถานประกอบการ หรือการตรวจสอบเพื่อออกหนังสือรับรอง ใบอนุญาต ใบรับจดแจ้ง ใบจดทะเบียน ใบแจ้งรายละเอียดใบรับแจ้งรายการละเอียดใบสำคัญการขึ้นทะเบียน หรือใบรับรองการประเมิน ตลอดจนการพิจารณาใด ๆเกี่ยวกับผลิตภัณฑ์สุขภาพตามกฎหมายว่าด้วยการนั้นเลขาธิการ หมายความว่าเลขาธิการคณะกรรมการอาหารและยาข้อ๒ ให้สำนักงานคณะกรรมการอาหารและยาหรือหน่วยงานที่เลขาธิการมอบหมายจัดเก็บเงินดังต่อไปนี้(๑) ค่าขึ้นบัญชีที่จัดเก็บจากผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชนทั้งในประเทศและต่างประเทศ(๒)ค่าใช้จ่ายที่จัดเก็บจากผู้ยื่นคำขอในกระบวนการพิจารณาอนุญาตผลิตภัณฑ์สุขภาพข้อ๓ การจัดเก็บเงินให้ดำเนินการโดยวิธีการอย่างใดอย่างหนึ่ง ดังต่อไปนี้(๑) เป็นเงินสด หรือเช็ค หรือตั๋วแลกเงิน(๒) ผ่านบัญชีเงินฝากธนาคาร(๓) ผ่านบัตรอิเล็กทรอนิกส์ (บัตรเดบิต/เครดิต)(๔) วิธีอื่นตามที่เลขาธิการกำหนด โดยความเห็นชอบของกระทรวงการคลังวิธีการจัดเก็บเงินตาม(๒) และ (๓) ให้เป็นไปตามที่กระทรวงการคลังกำหนดข้อ๔ ให้สำนักงานคณะกรรมการอาหารและยาหรือหน่วยงานที่เลขาธิการมอบหมายออกใบเสร็จรับเงินให้แก่ผู้ชำระเงินทุกครั้งโดยใบเสร็จรับเงินให้ใช้ตามแบบของทางราชการข้อ๕ ให้สำนักงานคณะกรรมการอาหารและยาหรือหน่วยงานที่เลขาธิการมอบหมายเปิดบัญชีเงินฝากกระทรวงการคลังชื่อบัญชีบัญชีเงินรายได้จากการดำเนินงานของส่วนราชการรหัสบัญชีเงินฝาก ๗๙๖ ประเภท ๐๗๐๐ เพื่อใช้สำหรับฝากและถอนเงินที่จัดเก็บข้อ๖ เงินที่จัดเก็บตามข้อ ๒จะนำไปก่อหนี้ผูกพันหรือจ่ายได้เพื่อการปฏิบัติราชการของสำนักงานคณะกรรมการอาหารและยาหรือหน่วยงานที่เลขาธิการมอบหมายเพื่อวัตถุประสงค์ดังต่อไปนี้(๑) เป็นค่าตอบแทนบุคคล องค์กร หน่วยงานที่ได้ขึ้นบัญชีเป็นผู้เชี่ยวชาญองค์กรผู้เชี่ยวชาญ หน่วยงานของรัฐ หรือองค์กรเอกชนทั้งในประเทศและต่างประเทศที่ทำหน้าที่ในการประเมินเอกสารทางวิชาการ การตรวจวิเคราะห์ การตรวจสถานประกอบการหรือการตรวจสอบในกระบวนการพิจารณาอนุญาต(๒)เป็นค่าใช้จ่ายในการดำเนินงานตามแผนงานหรือโครงการที่เป็นประโยชน์สาธารณะเพื่อการคุ้มครองผู้บริโภคด้านผลิตภัณฑ์สุขภาพ(๓) เป็นค่าใช้จ่ายในการพัฒนาศักยภาพหน่วยงานและเจ้าหน้าที่ เพื่อพัฒนาระบบงานที่เกี่ยวข้องกับกระบวนการพิจารณาอนุญาตผลิตภัณฑ์สุขภาพและเพิ่มประสิทธิภาพการดำเนินการ(๔) เป็นค่าใช้จ่ายอื่น ๆที่เกี่ยวข้องและจำเป็นในการเพิ่มประสิทธิภาพในกระบวนการพิจารณาอนุญาตผลิตภัณฑ์สุขภาพดังนี้(๔.๑) ค่าตอบแทนแก่บุคคลที่ดำเนินงานหรือสนับสนุนการดำเนินงานเกี่ยวกับกระบวนการพิจารณาอนุญาตตลอดจนการกำกับดูแลภายหลังกระบวนการพิจารณาอนุญาต(๔.๒) ค่าจ้างลูกจ้างชั่วคราว หรือลูกจ้างรายคาบ(๔.๓) ค่าจ้างและค่าตอบแทนแก่พนักงานราชการ(๔.๔) ค่าซ่อมแซม ต่อเติมหรือปรับปรุงอาคารสำนักงาน(๔.๕) เพื่อซื้อหรือเช่าครุภัณฑ์ ที่ดิน สิ่งก่อสร้าง และยานพาหนะข้อ๗ อำนาจในการอนุมัติการก่อหนี้ผูกพันให้เป็นไปตามกฎหมายกฎ ระเบียบ และประกาศ ที่เกี่ยวข้องของทางราชการข้อ๘ การบัญชีของเงินที่จัดเก็บให้สำนักงานคณะกรรมการอาหารและยาหรือหน่วยงานที่เลขาธิการมอบหมายบันทึกบัญชีในบัญชีส่วนราชการโดยอนุโลมข้อ๙ วิธีปฏิบัติอื่นใดที่มิได้กำหนดไว้ในประกาศนี้ให้ปฏิบัติตามระเบียบ ประกาศ ข้อบังคับ คำสั่งหรือหนังสือสั่งการของทางราชการโดยอนุโลมข้อ๑๐ ในกรณีที่มีความจำเป็นและต้องปฏิบัตินอกเหนือไปจากที่กำหนดไว้ในประกาศนี้ให้ขอทำความตกลงกับกระทรวงการคลังข้อ๑๑ ให้มีการตรวจสอบภายในเกี่ยวกับการดำเนินงานการเงินและบัญชีในส่วนที่เป็นเงินที่จัดเก็บของสำนักงานคณะกรรมการอาหารและยาหรือหน่วยงานที่เลขาธิการมอบหมายอย่างน้อยปีละหนึ่งครั้งแล้วรายงานผลการตรวจสอบให้เลขาธิการทราบข้อ๑๒ ให้รัฐมนตรีว่าการกระทรวงสาธารณสุขเป็นผู้รักษาการตามประกาศนี้และให้มีอำนาจกำหนดแนวทางปฏิบัติได้เท่าที่ไม่ขัดหรือแย้งกับประกาศนี้ข้อ๑๓[๑] ประกาศฉบับนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๗กรกฎาคม พ.ศ. ๒๕๖๐ปิยะสกล สกลสัตยาทรรัฐมนตรีว่าการกระทรวงสาธารณสุขพรวิภา/ภวรรณตรี/จัดทำ๘ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๙๙ ง/หน้า ๑๕/๔ สิงหาคม ๒๕๖๐